Covid-19-statistieke: Net meer as 2 000 nuwe gevalleDie positiwiteitskoers vir nuwe Covid-19-toetse staan nou op 6,4%. (Foto ter illustrasie: Phill Magakoe/AFP) Die Nasionale Instituut vir Oordraagbare Siektes (Nios) het Vrydagaand bevestig dat 2 261 nuwe Covid-19-gevalle in Suid-Afrika aangemeld is. Die positiwiteitskoers vir nuwe Covid-19-toetse staan nou op 6,4%. Die meeste nuwe gevalle is in KwaZulu-Natal (21%) aangeteken, gevolg deur die Wes-Kaap (20%) en Vrystaat (13%). Die Noord-Kaap maak 12% van die aantal nuwe Covid-19-gevalle uit terwyl 11% in die Oos-Kaap, 10% in Gauteng, 5% in Noordwes, 4% in Mpumalanga en 1% in Limpopo aangeteken is. Minstens 50 682 het tans Covid-19, waarvan 7 281 in die hospitaal behandel word. Altesame 312 Covid-19-verwante sterftes is Vrydag aangemeld wat die algehele sterftesyfer op 86 967 te staan bring. Minstens 2 894 342 mense in Suid-Afrika het nou al Covid-19 opgedoen waarvan 2 756 693 (95%) van die virus herstel het. Luidens die departement van gesondheid se statistieke het minstens 16 781 838 mense al minstens een dosis entstof teen Covid-19 ontvang.